Cuneiform Tablet CCT 3 27b-28a (BM 113265)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-li-ma a-na i-dí-IŠTAR qí-bi₄-ma 1 ma-na KÙ ùḫ-ta-bi-la-kum 6 ṣú-ḫa-ri ú-šé-ri-a-kum um-ma a-na-ku-ma sú-kà-lí-a ù a-ta i-zi-za-ma ṣú-ub-ri dì-ma 1 ma-na KÙ.BABBAR-áp-kà tù-ša-bi-a-ma a ší-ti KÙ.BABBAR da-mì-qá-nim a-ḫi a-ta a-na-ku a-ḫu-kà ù-la ša a-wa-tim a-na-ku ù a-ta a mì-nim bi-it-qá-tim ta-áš-ta-na-pá-ra-am e-ta-lu-tám te₉-pu-uš-ma ṣú-ub-ri ba-la-at a-ḫi-a ta-dì-in a-ta ù a-ḫi šé-ṣí-a-ma šu-ma KÙ.BABBAR-áp-kà la tù-uš-ta-bi te₉-er-ta-ak-nu li-li-kam šu-ma wa-at-ru-um i-ba-ší šé-bi-la-nim ma-tum sà-ḫi-at-ma AN.NA ša a-na lu-li-im ta-dì-na-ni ú-la uš-te₉-bi-la-kum i-na wa-ra-dì-a a-šé-ba-la-kum